[{"text_idx": "#000002", "text": "Cyrsiau sy\u2019n Cychwyn Fis Ionawr"}, {"text_idx": "#000003", "text": "Paratoi ar gyfer y Brifysgol"}, {"text_idx": "#000013", "text": "Swyddfa Ymchwil, Arloesi ac Effaith"}, {"text_idx": "#000014", "text": "Dros gyfnod o dri diwrnod, gyda chymorth tiwtoriaid o Sefydliad Confucius o Brifysgol Bangor, bu grwpiau o ddisgyblion Blwyddyn 9 yn treulio\u2019u hamser yn dysgu am Tai Chi, caligraffi a Mandarin fel rhan o Ddiwrnodau Sgiliau\u2019r ysgol."}, {"text_idx": "#000015", "text": "Wrth ddysgu am Tai Chi, dysgodd y disgyblion sut i wella cydbwysedd, osgo, cryfder a hyblygrwydd eu cyrff, sut i liniaru straen a gorbryder ynghyd a\u0302 sut i wella eu cof, eu gallu i ganolbwyntio a chyflawni sawl gorchwyl ar yr un pryd."}, {"text_idx": "#000016", "text": "Ystyrir caligraffi fel un o brif gelfyddydau gweledol Tseina a bu\u2019r disgyblion yn mwynhau dysgu am hanes llythrennu tseineaidd a sut bu iddo esblygu a datblygu dros y canrifoedd."}, {"text_idx": "#000017", "text": "Fe lwyddon nhw i ysgrifenu llythrennau syml tseineaidd a sut i ffurfio geiriau ar bapur. Yn ogystal, bu\u2019r disgyblion wrthi\u2019n ddyfal yn dysgu sut i gyfarch a sut i gynnal sgwrs syml mewn Mandarin."}, {"text_idx": "#000018", "text": "\u2018Mi wnes i wirioneddol fwynhau sut i wneud caligraffi a dysgu ychydig o Tai Chi,\u2019 meddai Shannon, disgybl Blwyddyn 9. \u2018Roedd gwneud y caligraffi yn debyg i ymarfer ymwybyddiaeth ofalgar ac fe hoffwn i wneud hwn eto.\u2019"}, {"text_idx": "#000021", "text": "Nod Sefydliad Confucius yw i bontio\u2019r cyfnewid diwylliannol ac addysgol rhwng Tseina a Chymru drwy roi cyfle i bobl gael blas ar ddiwylliant ac iaith Tsieina a dysgu mwy amdanynt."}, {"text_idx": "#000022", "text": "Dyddiad cyhoeddi: 22 Gorffennaf 2019"}]